బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
రూ.10,000 వరకు తక్షణ రుణం.. బ్యాంక్‌కు వెళ్లకుండానే ఇలా పొందండి!
పండుగ సీజన్‌ నడుస్తోంది. షాపింగ్ చేసేందుకు చేతిలో డబ్బు లేదా? అయితే మీకు ఒక ఆప్షన్ అందుబాటులో ఉంది. రూ.10,000 వరకు తక్షణ రుణం పొందొచ్చు. దీని కోసం బ్యాంకుకు కూడా వెళ్లాల్సిన  అవసరం లేదు.
Samayam Telugu | Updated:
Oct 14, 2019, 10:53AM IST
రూ.10,000 వరకు తక్షణ రుణం.. బ్యాంక్‌కు వెళ్లకుండానే ఇలా పొందండి!
హైలైట్స్
ఎంపాకెట్ నుంచి రుణాలు
ఇదొక ఆన్‌లైన్ లెండింగ్ ప్లాట్‌ఫామ్
దీంతో రూ.10 వేల వరకు లోన్ పొందొచ్చు
తీసుకున్న మొత్తాన్ని 3 నెలల్లోగా తిరిగి చెల్లించాలి
దీపావళి వచ్చేస్తోంది. దాదాపు ప్రతి ఒక్కరూ ఏదో ఒక గిఫ్ట్ కొనుగోలు చేస్తారు. అది వారి కోసం కావొచ్చు. లేదంటే ఇతరులకు బహుమతిగా ఇచ్చేందుకైనాసరే కొంటుంటారు. పండుగ సీజన్‌లో కంపెనీలు కూడా కస్టమర్లను ఆకర్షించేందుకు వివిధ రకాల డిస్కౌంట్లను, క్యాష్‌బ్యాక్‌లను అందిస్తూ ఉంటాయి.
డబ్బు అవసరం అయితే బ్యాంకుకు వెళ్లకుండానే సులభంగానే లోన్ పొందే అవకాశం అందుబాటులో ఉంది. ఎంపాకెట్ ( mPokket ) అనే డిజిటల్ లెండింగ్ ప్లాట్‌ఫామ్ ఈ సౌకర్యాన్ని అందిస్తోంది. అయితే ఇప్పుడు సేవలు కేవలం కాలేజ్ స్టూడెంట్స్‌కు మాత్రమే అందుబాటులో ఉన్నాయి.
ఎంపాకెట్ ఇన్‌స్టంట్ లోన్ యాప్‌తో కాలేజ్‌లో చదివే విద్యార్థులు రుణం పొందొచ్చు. ఎలాంటి క్రెడిట్ హిస్టరీ కూడా అవసరం ఉండదు. కనీస డాక్యుమెంట్లతో ఆన్‌లైన్‌లోనే సులభంగా త్వరితగతిన లోన్ లభిస్తుంది. ఎంపాకెట్ సేవలు దాదాపు 200 పట్టణాల్లో అందుబాటులో ఉన్నాయి.
లోన్ తీసుకోవాలని భావించే వారు యాప్‌ను డౌన్‌లోడ్ చేసుకోవాలి. వ్యక్తిగత సమాచారం అందించాలి. అవసరమైన డాక్యుమెంట్లను ఆన్‌లైన్‌లోనే సబ్‌మిట్ చేయాలి. ఇక్కడ అడ్రస్ ప్రూఫ్, ఐడెంటిటీ వివరాలు, కాలేజ్ వివరాలు, ఇతర బేసిక్ పర్సనల్ సమాచారం అందించాల్సి ఉంటుంది.
Also Read: ఎస్‌బీఐ లేటెస్ట్ మినిమమ్ బ్యాలెన్స్ రూల్స్.. చార్జీల బాదుడు నుంచి ఇలా తప్పించుకోండి!
మీరు ఇచ్చిన సమాచారం ధ్రువీకరణ తర్వాత క్రెడిట్ లిమిట్ వస్తుంది. ఇది యూజర్ ప్రాతిపదికన మారుతుంది. ఇందులో నుంచి మీకు అవసరమైన డబ్బును వెంటనే బ్యాంక్‌ అకౌంట్‌ను బదిలీ చేసుకోవచ్చు. రూ.500 నుంచి రూ.10,000 వరకు తక్షణ రుణం పొందొచ్చు. తీసుకున్న రుణాన్ని 3 నెలల్లోగా చెల్లించాల్సి ఉంటుంది. వడ్డీ రేటు నెలకు 3.5 శాతం నుంచి ప్రారంభమౌతుంది.
Also Read: శుభవార్త.. రూ.2,100 పడిపోయిన బంగారం.. వెండి మరింత పతనం!
అయితే తీసుకున్న రుణాన్ని తిరిగి చెల్లించడంలో విఫలమైతే భారీ పెనాల్టీలు ఉంటాయని ఎంపాకెట్ ఫౌండర్, సీఈవో గౌరవ్ జలాన్ తెలిపారు. త్వరలోనే ఉద్యోగం చేసే వారికి కూడా రుణాలను అందుబాటులోకి తీసుకువస్తామని పేర్కొన్నారు. అలాగే మైక్రో బిజినెస్, చిన్న ఎంట్రప్రెన్యూర్లకు రుణ సదుపాయాన్ని కల్పిస్తామని తెలిపారు.
Also Read: ఈపీఎఫ్‌వో దీపావళి బొనాంజా.. పీఎఫ్ ఖాతాదారుల అకౌంట్లలోకి రూ.54,000 కోట్లు!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.